OpenLLM-France/wikimedia huggingface dataset:
# Tucumcari

Tucumcari és una població dels Estats Units a l'estat de Nou Mèxic. Segons el cens del 2000 tenia 5.989 habitants.

## Demografia

Segons el cens del 2000, Tucumcari tenia 5.989 habitants, 2.489 habitatges, i 1.607 famílies. La densitat de població era de 306,7 habitants per km².
Dels 2.489 habitatges en un 29,8% hi vivien nens de menys de 18 anys, en un 45,4% hi vivien parelles casades, en un 15,3% dones solteres, i en un 35,4% no eren unitats familiars. En el 31,7% dels habitatges hi vivien persones soles el 14,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,35 i el nombre mitjà de persones que vivien en cada família era de 2,93.
Per edats la població es repartia de la següent manera: un 26% tenia menys de 18 anys, un 7,5% entre 18 i 24, un 24,2% entre 25 i 44, un 24,8% de 45 a 60 i un 17,5% 65 anys o més.
L'edat mediana era de 39 anys. Per cada 100 dones de 18 o més anys hi havia 86,8 homes.
La renda mediana per habitatge era de 22.560$ i la renda mediana per família de 27.468$. Els homes tenien una renda mediana de 25.342$ mentre que les dones 18.568$. La renda per capita de la població era de 14.786$. Aproximadament el 19,1% de les famílies i el 24,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Tucumcari». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Tucumcari». American Fact Finder. Oficina del Cens dels Estats Units, 12-01-2010.
# Rodjaraeg Wattanapanit

Rodjaraeg Wattanapanit és una activista tailandesa pro drets humans, per la igualtat de gènere i la democràcia.
El 2011 va cofundar l'organització sense ànim de lucre Creant Conscienciació per la Millora Democràtica (coneguda en anglès com a CAFÉ Democracy, acrònim de «Creating Awareness for Enhanced Democracy»), amb la finalitat de promoure el lliure intercanvi d'idees. Cursà estudis superiors a la Universitat de Payap. També és propietària d'una llibreria anomenada Book Republic, la qual cofundà el 2011 i que serveix com a punt de trobada i debat d'intel·lectuals i activistes democràtics a Tailàndia. En el marc de la repressió política que seguí el cop d'estat del 2014, fou enviada fins a dues vegades a campaments militars per a "reajustament d'actitud", i fou obligada a tancar la seva llibreria i a signar un document renunciant a qualsevol activitat política. Malgrat tot, en sortir-ne el 2015 va reprendre la seva activitat.
El 2016 va rebre el Premi Internacional Dona Coratge de mans del secretari d'Estat dels Estats Units John Kerry, esdevinguent la primera dona tailandesa a rebre aquest guardó.

## Referències

* ↑ «2016 Women of Courage Award Winners». Voanews.com, 29-03-2016. [Consulta: 21 juliol 2016].
* ↑ «Thailand: Bookstore Owner Airs Views on Junta’s Restrictions on Freedoms». Benarnews.org. [Consulta: 21 juliol 2016].
* 1 2 «Bangkok Post article» (en anglès). [Consulta: 8 juliol 2018].
* ↑ «U.S. State Department honors 14 leaders from around the world – Women in the World in Association with The New York Times – WITW». Nytlive.nytimes.com. Arxivat de l'original el 2016-05-03. [Consulta: 21 juliol 2016].
* ↑ «In Thailand, Red Bowl Controversy Escalates». Benarnews.org. [Consulta: 21 juliol 2016].
# Waage Matthison-Hansen

Waage Matthison-Hansen (27 de desembre de 1841 - 23 de juny de 1911) era un organista danès, fill de Hans Matthison-Hansen, germà de Gottfred Matthison-Hansen, pare de Frederik Matthison-Hansen i oncle d'Aage Matthison-Matthison.
Matthison-Hansen va succeir al seu pare com a organista de la catedral a Roskilde i va escriure diverses composicions instrumentals i de cançons.

## Fonts

* Aquest article es basa totalment o parcialment en material del llibre de família nòrdica, Matthison-Hansen, 3. Waage Weyse, 1904–1926.
# QSO B0307+169

QSO B0307+169 és a quàsar localitzat a la constel·lació d'Àries.

## Referències

* 1 2 Afirmat a: Comparison LEDA/SIMBAD octobre 2002. Catalogue to be published in 2003. Llengua del terme, de l'obra o del nom: anglès. Data de publicació: 2002.
* ↑ «A catalogue of quasars and active nuclei: 13th edition» (en anglès). Astronomy and Astrophysics, 01-07-2010, pàg. 10–10. DOI: 10.1051/0004-6361/201014188.
* 1 2 Afirmat a: Gaia Data Release 2. Llengua del terme, de l'obra o del nom: anglès. Data de publicació: 25 abril 2018.

## Enllaços externs

* Simbad
* www.jb.man.ac.uk/atlas/
# El Sunyer de Dalt

El Sunyer de Dalt és una masia de Tavertet (Osona) inclosa a l'Inventari del Patrimoni Arquitectònic de Catalunya.

## Descripció

Masia d'estructura sòlida que presenta tres annexes i un petit pou. Un d'aquests annexes, situat a l'angle NO, és modern i utilitzat com a garatge. El cos original està adossat parcialment al pendent del terreny pel sector nord. La coberta és a dues vessants amb el carener perpendicular a la façana de tramuntana. La façana principal presenta un eix de simetria respecte al portal principal que és allindat. La façana sud té el portal, també allindanat, als baixos i a la planta baixa i el primer pis hi ha un balcó sense voladís. Totes les obertures tenen els emmarcaments de pedra picada, igual que els escaires de la façana nord. El parament és molt regular però a la façana sud hi ha variacions, com si es tractés de diverses fases constructives. La llinda del portal principal està datada (1787).

## Història

Masia del segle xviii documentada des del segle xii. Es troba registrada en els fogatges del "Castell y terme de Tavertet fogajat a 5 de octubre 1553 per Joan Montells balle, Pere Closes y Climent Parareda promens com apar en cartes 223" on consta un tal "Bartomeu Sunyer".

## Referències

* 1 2 «El Sunyer de Dalt». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 11 octubre 2017].
# Bolxoie Gorodisxe

Bolxoie Gorodisxe - Большое Городище (rus) - és un poble de l'óblast de Bélgorod, a Rússia. El 2010 tenia 724 habitants. Pertany al districte (raion) de Xebékino.

## Referències

* ↑ «Znamenka» (en anglès). GeoNames. Arxivat de l'original el 2022-01-29. [Consulta: 29 gener 2022].
* ↑ «Генеральный план Шебекинского городского округа». Федеральная государственная информационная система территориального планирования (ФГИС ТП). Arxivat de l'original el 2021-05-27. [Consulta: 29 gener 2022].
* ↑ Koriakov, I. B. «База данных «Этно-языковой состав населённых пунктов России»». Arxivat de l'original el 2021-10-05. [Consulta: 29 gener 2022].
# Rodizita

La rodizita és un mineral de la classe dels borats. Rep el seu nom del grec "rhodizein" (ser de color de rosa) en al·lusió a la seva propietat de tornar-se d'aquest color sota la flama d'un bufador.

## Característiques

La rodizita és un borat de fórmula química KBe₄Al₄(B$_{11}$Be)O$_{28}$. Cristal·litza en el sistema isomètric. Es troba típicament en forma de dodecàedres i tetraedres ben formats, de fins a 3,5 cm, modificats per {001} i {111}. La seva duresa a l'escala de Mohs és 8. Segons la classificació de Nickel-Strunz, la rodizita pertany a «06.GC - Heptaborats i altres megaborats: tectododecaborats» juntament amb la londonita. És l'anàleg amb potassi de la londonita, amb la qual forma una sèrie de solució sòlida.

## Formació i jaciments

Va ser descrita a partir d'exemplars trobats a Mor's Pit i a Ministerskaya Yama Pit, a l'óblast de Sverdlovsk, Rússia, s'acostuma a trobar associada a turmalina. També ha estat descrita a les pegmatites de Animikie Red Ace, a Fern (Wisconsin, Estats Units) i a diversos indrets de Madagascar. Sol trobar-se associada a altres minerals com: londonita, elbaïta, espodumena, beril, behierita, albita, microclina i quars.

## Referències

* ↑ «Rhodizite» (en anglès). Mindat. [Consulta: 25 juny 2016].
* 1 2 «Rhodizite» (en anglès). Handbook of Mineralogy. [Consulta: 25 juny 2016].
* ↑ «Londonite-Rhodizite Series» (en anglès). Mindat. [Consulta: 25 juny 2016].
# Habitatge al carrer Major, 115 (Cervera)

Habitatge al carrer Major, 115 és una obra de Cervera (Segarra) protegida com a Bé Cultural d'Interès Local.

## Descripció

Situat al bell mig del nucli antic de Cervera. Es tracta d'una casa entre mitgeres d'estructura bessona a la casa del costat corresponent al número 117. S'aixeca sobre el porxo i consta de planta baixa i dos pisos més golfes. La planta baixa està definida per dues obertures; una d'accés a l'habitatge i l'altra a un espai de magatzem o botiga. L'obertura corresponent a l'habitatge conserva com a llinda una biga de fusta mentre que la segona porta no presenta cap particularitat. La façana és arrebossada i s'ha pintat recentment. El primer i segon pis es defineixen per un balcó i una finestra. L'obertura corresponent a les golfes és d'estructura rectangular. La casa comparteix paret mitgera amb el museu, essent visible al seu vestíbul dos arcs apuntats de pedra, un dels elements més singulars i primitius.

## Referències

* ↑ «Habitatge al carrer Major, 115». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 31 maig 2021].
# Cimera Nord-americana

La Cimera Nord-americana, oficialment la Cimera dels Líders Nord-americans o Cimera de Líders d'Amèrica del Nord, és la cimera anual trilateral entre el primer ministre del Canadà, el president de Mèxic i el president dels Estats Units. Començà com la Societat de Seguretat i Prosperitat de Nord-amèrica, com a diàleg subcontinental, el 23 de març de 2005.
La cimera és una oportunitat per a discutir els temes comuns i promoure la cooperació entre tots tres països. Col·loquialment, els mitjans de comunicació l'anomenen la Cimera dels Tres Amics o dels Tres Amigos. Fins al 2009, s'han realitzat cinc Cimeres entre els líders nord-americans:
* 23 de març de 2005, a Waco, Texas (Estats Units): la primera cimera que creà la Societat de Seguretat i Prosperitat de Nord-amèrica a la qual assistiren el president mexicà Vicente Fox, el president estatunidenc George W. Bush i el primer ministre canadenc Paul Martin.
* 31 de març de 2006, a Cancun, Quintana Roo (Mèxic): la segona cimera a la qual assistiren el president mexicà Vicente Fox, el president estatunidenc George W. Bush i el primer ministre canadenc Stephen Harper.
* 23 de febrer de 2007, a Ottawa, Ontario (Canadà): la tercera cimera a la qual assistiren el president mexicà Felipe Calderón, el president estatunidenc George W. Bush i el primer ministre canadenc Stephen Harper.
* 20 al 21 d'agost de 2008, a Montebello, Quebec (Canadà): la quarta cimera a la qual assistiren el president mexicà Felipe Calderón, el president estatunidenc George W. Bush i el primer ministre canadenc Stephen Harper
* 8 a l'11 d'agost de 2009, a Guadalajara, Jalisco (Mèxic): la cinquena cimera a la qual assistiren el president mexicà Felipe Calderón, el president estatunidenc Barack Obama i el primer ministre canadenc Stephen Harper.

## Vegeu també

* Àrea de Lliure Comerç d'Amèrica del Nord
* Unió Nord-americana

## Referències

* ↑ The North American Summit - Reluctant Partners. The Economist. 6 d'agost de 2009. [Consulta: 7 d'agost de 2009]
* ↑ SPP Home Arxivat 2008-12-07 a Wayback Machine.. [Consulta: 8 d'agost de 2009]
* ↑ President Bush to Attend North American Leaders' Summit in Canada. The White House. 15 de juny de 2007. [Consulta: 7 d'agost de 2009]
* ↑ Cumbre de Líderes de América del Norte. Presidència de la República. Gobierno de México. 15 de juny de 2007. [Consulta: 7 d'agost de 2009]
* ↑ Prime Minister announces North American Leaders' Summit in Canada Arxivat 2010-01-14 a Wayback Machine.. Primer minister of Canada. 15 de juny de 2007. [Consulta: 7 d'agost de 2009]
* ↑ En referència a la pel·lícula nord-americana Three Amigos
* ↑ The Associated Press. 'Three Amigos' Summit Focuses On Swine Flu, Trade'. NPR 10 d'agost de 2009. [Consulta: 10 d'agost de 2009]
* ↑ La cumbre de los "tres amigos" se centrará en el comercio Arxivat 2016-03-03 a Wayback Machine.. Reuters España. 9 d'agost de 2009. [Consulta: 10 d'agost de 2009]
# Diplachne

Diplachne és un gènere de plantes de la subfamília de les cloridòidies, família de les poàcies, ordre de les poals, subclasse de les commelínides, classe de les liliòpsides, divisió dels magnoliofitins.

## Taxonomia

* Diplachne acuminata Nash
* Diplachne dubia (Humb., Bonpl. et Kunth) Nees
* Diplachne halei Nash
* Diplachne maritima E. P. Bicknell
* Diplachne petelotii A. Camus
* Diplachne tracyii Vasey
* Diplachne viscida Scribn
# Wa (Ghana)

Wa és una ciutat de Ghana, capital del districte Municipal de Wa i de la Regió Superior Occidental. Wa té una població de 102.446 habitants segons el cens de 2012. Les característiques de la ciutat inclouen diverses mesquites, el Palau del Wa-Naa, un museu i un santuari d'hipopòtams a poca distància. La geografia de Wa és notable per la notable muntanya de Monadnock Ombo que es troba al voltant de Kaleo i és visible des de gran part de la població de Wa.
La ciutat serveix com un centre de transport per a la regió Superior Occidental, amb les principals vies d'accés al nord cap a Hamile, i al nord-est cap a Tumu i cap a la Regió Superior Oriental. També hi ha un petit aeroport, l'aeroport de Wa.

## Referències

* Article "Wa, Ghana" de la wikipèdia en anglès
Viccionari
# Pelteobagrus brashnikowi

Pelteobagrus brashnikowi és una espècie de peix de la família dels bàgrids i de l'ordre dels siluriformes.

## Morfologia

Els mascles poden assolir els 22 cm de longitud total.

## Distribució geogràfica

Es troba a la conca del riu Amur.

## Referències

* ↑ Bleeker P. 1864. Rhinobagrus et Pelteobagrus deux genres nouveaux de Siluroïdes de Chine. Neder. Tijdschr. Dierk. v. 2. 7-10.
* ↑ BioLib (anglès)
* 1 2 FishBase (anglès)
* ↑ Berg, L.S. 1964. Freshwater fishes of the U.S.S.R. and adjacent countries. vol. 2, 4a edició. Israel Program for Scientific Translations Ltd, Jerusalem.

## Bibliografia

* Bogutskaya, N.G. i A.M. Naseka 1996. Cyclostomata and fishes of Khanka Lake drainage area (Amur river basin). An annotated check-list with comments on taxonomy and zoogeography of the region. Zool. Inst. Russ. Acad. Sci.: 89 p.
* Burgess, W. E. An atlas of freshwater and marine catfishes. A preliminary survey of the Siluriformes (en anglès). T.F.H. Publications, Inc., 1989. ISBN 9780866228916.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Ferraris, C. J. «Checklist of catfishes, recent and fossil (Osteichthyes: Siluriformes), and catalogue of siluriform primary types» (en anglès). Zootaxa, 1.418, 1, 2007, pàg. 1-628. DOI: 10.11646/zootaxa.1418.1.1.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Bolxoie Lavrovo

Bolxoie Lavrovo (en rus: Большое Лаврово) és un poble de l'óblast de Tambov, a Rússia, segons el cens del 2010 tenia 88 habitants.

## Referències

* ↑ Koriakov, I. B.. «Тамбовская область» (en rus). База данных «Этно-языковой состав населённых пунктов России». Arxivat de l'original el 2022-02-11. [Consulta: 16 febrer 2022].
* ↑ «Gavrilovka» (en anglès). GeoNames. Arxivat de l'original el 2022-03-20. [Consulta: 20 març 2022].
# Robert Craft

Robert Lawson Craft (Kingston, Nova York, 20 d'octubre de 1923 - Gulf Stream, Florida, 10 de novembre de 2015) va ser un director d'orquestra i musicòleg estatunidenc. Era molt conegut per la seva estreta i fructífera amistat amb el compositor Ígor Stravinski, una relació que va resultar en una quantitat d'enregistraments i llibres.

## Referències

* ↑ «Robert Lawson Craft» (en anglès). legacy.com. [Consulta: 14 novembre 2015].

## Enllaços externs

* Lloc oficial
* Contribucions, The New York Review of Books
* An Improbable Life
# Narsarsukita

La narsarsukita és un mineral de la classe dels silicats. Rep el seu nom de la seva localitat tipus.

## Característiques

La narsarsukita és un inosilicat de fórmula química Na₄(Ti,Fe)₂[Si₈O$_{20}$](O,OH,F)₂. Cristal·litza en el sistema tetragonal. La seva duresa a l'escala de Mohs és 7.
Segons la classificació de Nickel-Strunz, la narsarsukita pertany a «09.DJ - Inosilicats amb 4 cadenes dobles i triples periòdiques» juntament amb els següents minerals: laplandita-(Ce), caysichita-(Y), seidita-(Ce), carlosturanita i jonesita.

## Formació i jaciments

Va ser descoberta l'any 1900 a la pegmatita de Narsaarsuk, a l'altiplà de Narsaarsuk, Igaliku (Kujalleq, Groenlàndia), on sol trobar-se associada a altres minerals com: aegirina, microclina, albita, elpidita, epididimita, taeniolita, pectolina, calcita, galena, feldespat o quars.

## Referències

* ↑ «Narsarsukite» (en anglès). Mindat. [Consulta: 8 octubre 2016].
* ↑ «Narsarsukite» (en anglès). Handbook of Mineralogy. [Consulta: 8 octubre 2016].
# Cimera coreana de 2007

La Cimera coreana de 2007 es va celebrar entre el 2 d'octubre i el 4 d'octubre, a Pyongyang, entre el president Roh Moo-hyun de la República de Corea i Kim Jong-il de la República Popular Democràtica de Corea (RPDC). Va ser la segona cimera inter-coreana després de la cimera coreana de 2000. També s'anomena la Cimera intercoreana 10.4. Com a resultat de les negociacions, ambdues parts van anunciar una declaració per al desenvolupament de les relacions intercoreanes així com la pau i la prosperitat.

## Cimera

El 8 d'agost de 2007, la República de Corea (Corea del Sud) i la República Popular Democràtica de Corea (Corea del Nord) van anunciar que la segona cimera entre Corea del Sud se celebraria del 28 d'agost al 30 d'agost de 2007.
No obstant això, el 18 d'agost de 2007, Corea del Nord les ajornà a causa de les inundacions. Corea del Sud va proposar celebrar la Cimera entre el 2 d'octubre i el 4 d'octubre de 2007.
El 2 d'octubre de 2007, a les 9:05, el president de Corea del Sud, Roh Moo-hyun, va recórrer la Zona Demilitaritzada de Corea per viatjar a Pyongyang per conversar amb Kim Jong-il. A diferència de la primera Cimera, el president Noh va arribar a la localització de la Cimera per trerra, per l'autopista entre Kaesung i Pyongyang. Durant la visita, hi va haver una sèrie de reunions i discussions entre ambdós líders.
Durant les reunions i converses, les dues parts van reafirmar l'esperit de la Declaració Conjunta Nord-Sud del 15 de juny del 2000 i van discutir sobre diversos temes relacionats amb l'avanç de les relacions Sud-Nord, la pau a la Península de Corea, la prosperitat comuna del poble coreà i la unificació de Corea. El 4 d'octubre de 2007, el president de Corea del Sud Roh Moo-hyun i el líder norcoreà, Kim Jong-il, van signar la declaració de pau. El document va demanar converses internacionals per substituir l'armistici, un tractat permanent de pau, que va acabar amb la guerra de Corea.

### Regals

* Kim Jong-il va lliurar al seu homòleg de quatre tones de bolets Matsutake amb un valor de fins a 2,6 milions de dòlars. Kim Jong-il tenia 500 caixes de bolets a la frontera perquè el president Roh se les emportés després de la cimera de tres dies.
* Roh Moo-hyun havia donat a Kim Jong-il una col·lecció de pel·lícules i drames de televisió de Corea del Sud que incloïen la seva actriu preferida Elizabeth Taylor, normalment prohibida al nord, així com una pantalla plegable pintada i un joc de te.

## Referències

* ↑ «Korean leaders in historic talks» (en anglès). , 02-10-2007.
* ↑ «Mixed feelings over Koreas summit» (en anglès). , 02-10-2007.
* ↑ «Korean leaders issue peace call» (en anglès). , 04-10-2007.
* ↑ «Kim thanks Roh with million-dollar mushrooms - World - theage.com.au» (en anglès). [Consulta: 2 maig 2018].
# Sepulcre de Juan de Vargas

El Sepulcre de Juan de Vargas és una escultura. Actualment forma part de la col·lecció permanent del Museu Frederic Marès.

## Descripció

Ens trobem davant d'una obra d'estil renaixentista esculpida en alabastre, material dúctil que permet un treball delicat i un acabat brillant. La figura jacent correspon a Juan de Vargas, mort el 1525 i enterrat en el convent de Santa Isabel d'Alba de Tormes, a Salamanca. El personatge l'identifiquem gràcies a l'epígraf que hi ha gravat a la part superior de la caixa. Originalment estava arrecerat sota d'un arcosoli guarnit amb heràldica i motius ornamentals vegetals i amb pintures sobre taules en el fons.
El difunt és jove i les seves faccions formoses manifesten un gust naturalista. Té un cap ben modelat que possiblement tingui el caràcter de retrat. Va vestit amb armadura pròpia d'un cavaller de principis del segle xvi. Als peus s'hi ha esculpit un gos, símbol de la fidelitat, que s'encarrega de vigilar el repòs del seu amo. A la banda frontal del sepulcre hi ha representat l'emblema heràldic de la família flanquejat per motius vegetals. Destaca a mà esquerra la papaver somniferum o flor de l'opi, símbol funerari de tradició clàssica. Juan de Vargas pertanyia a una de les famílies de nobles que van ser precisament les que van promoure aquesta mena d'escultura funerària per deixar un record de la importància dels seus llinatges. La inscripció en el llistó a la dreta del marc de la caixa ha estat interpretada com la del possible autor del sarcòfag, un escultor desconegut fins avui dia anomenat Ruiz.

## Referències

* ↑ «Fitxa al web del Museu». Web. Museu Marès. [Consulta: 7 agost 2013].

## Bibliografia

* DDAA. Guia del Museu Frederic Marès. 1a ed.. Barcelona: Institut de Cultura, 2011. ISBN 9788498503357 [Consulta: 7 agost 2013].
# Narsinghpur (ciutat)

Narsinghpur o Narsimhapur és una ciutat i municipi de Madhya Pradesh, capital del districte de Narsinghpur. És a la riba del Singri (a l'altre costat del riu la població portava el nom de Kandeli però fou inclosa dins a la municipalitat), i consta al cens del 2001 amb una població de 46.120 habitants. La població el 1908 era de 1.530 habitants. A la ciutat destaquen el temple de Narsingh construït per Jat Sardar al començament del segle XVIII (el clan Khirwar dels jats va arribar al lloc i va fundar la ciutat en honor de la seva deïtat tutelar, Narsingh, home lleó encarnació de Vixnu). Fins aleshores la població es deia Chhota-Gadarwara. El 1867 es va formar la municipalitat. El 1891 el petit riu Singri es va desbordar i va anegar la població.

## Referències

* ↑ Cobden-Ramsay, L. E. B.. Feudatory States of Orissa: Bengal District Gazetteers (en anglès). Concept Publishing Company, 1910, p. 344.